७. बाल्यकालमा दशैं मनाउँदाको विर्सनै नसक्ने कुन घट्ना खुब याद आउँछ ? एउटा घट्ना छ जसले मलाई प्रत्येक दशैंमा याद दिलाउँछ । मलाई बाल्यकालमा रमाइलो र फटहा काम गर्न खुब मन लाग्ने । म दशैंको बेला मामाको घरमा गएको थिएा । त्यसबेला रोटे पिङ हुन्थ्यो । बच्चाहरुले धेरै खेले भनेर रोटे पिङ बाँधेर राखिएको थियो । मेरो हजुरबुबा गाउँको मुखिया हुनुहुन्थ्यो । म अनि दिदीहरुले जर्वजस्ती गएर पिङ खोलेर खेल्न थाल्यौ । खेल्दै गर्दा मेरो हजुरबुबा आउनु भयो । कसैले मलाई ‘ए हजुरबुबा आउनु भयो’ भनेर भन्यो । हजुरबुबा आउँदै हुनुहुन्छ भनेपछि म डरले थुरथुर भएँ । पिङ बेजोडले मच्काइहेको बेला मैले माथीबाटै हामफालें । भुईमा म नराम्रोसँग बजारिएँ । मेरो टाउको फुटेर रगताम्मे भएको थियो । त्यसको दाग अझै पनि छ ।
